**Beretning fra Senior- og Ældrepolitisk udvalg (SÆPU)**

Udvalget har fungeret med zoom møder under corona perioden. Vi er 10 – 12 medlemmer i en koordinationsgruppe. Vi har haft et fint samarbejde med Emma F. og Peder H. Tak til dem.

Senior- ældrepolitik spænder over mange politikområder, som boligpolitik, sundhedspolitik, arbejdsmarkedspolitik, trafikpolitik, socialpolitik og meget mere.

Emnerne vi har listet op er:

* Lighed i sundhed og levevilkår (fattigdom i alderdom / fra kontanthjælp til folkepension – hvor alt er rippet)
* Ældres demokratiske indflydelse, herunder om digitalisering er en hindring for ældre.
* Flere ældre i Folketinget (i dag kun 24 ud af 179)
* Tandsundhed / gratis tandpleje
* Ordentlig offentlig transport – gratis for pensionister
* Boligpolitik (seniorboliger – seniorbofællesskaber og fx ret til byt af boliger)
* Gode plejehjem og ældrepleje
* Ret til en værdig død

Som ovennævnte viser breder ældrepolitik ind over mange områder. Mimrekort, der var ved at forsvinde, hører under trafik politik. Boliger / plejehjem er boligpolitik osv. Alle relevante udvalg opfordres til at indtænke senior / ældrepolitik i arbejdet – bolig – sundhed – faglig - transport.

Konkret er følgende til diskussion med Pernille:

A.

**Bestyrelser på plejehjem**

Der bør indføres bestyrelser på alle plejehjem, hvor beboerne og de pårørende har direkte mulighed for at gå i dialog med ledelse, ansatte og driftsherren / kommunen.

Bestyrelsen skal fastsætte principper for plejehjemmets virksomhed og have indflydelse på dele af budgettet.

Måske med forbillede i skolebestyrelser, hvor et budget behandles og aktiviteter besluttes.

SÆPU støtter Borgerforslaget FT-07194. Men EL som parti bør også gøre det.

B.

**Gratis tandlæge og - pleje**

Gratis adgang til tandpleje og specielt de ældres tandpleje har været et tilbageværende tema i vores drøftelser. Og herunder også de næsten uoverstigelige udgifter til tandpleje for ældre med folkepension, som eneste pension.

I et åbent samråd om tandplejen og den enkeltes udgifter trådte Magnus Heunicke vande og gentog igen og igen, at der var et udredningsarbejde i gang.

Politisk er det en virkelig hård nød at knække, fordi udgifterne til tandpleje automatisk kobles til andre sundhedsydelser med egenbetaling.

C

**Gensidig forsørgerpligt (sambeskatning – dyneløfteri)**

Der findes mange eksempler på skævhed i den nuværende lovgivning, hvis begge ikke er pensionister.

Gifte og samboende pensionister får ikke det samme som 2 \* enlig.

Et borgerforslag om afskaffelse af den gensidige forsørgerpligt for gifte førtidspensionister, folkepensionister og kontanthjælpsmodtagere blev støttet af EL.

Når den ene ægtefælle arbejder, får den anden mindre folkepension (tillægsbeløbet kan forsvinde helt). Det er modtagere af offentlige ydelser der straffes økonomisk for at leve i et forhold.

Nogle er udsat for unødig kontrol, som bør afskaffes. Man er ikke samboende fordi man spiser middag sammen.

D.

**Digitalisering**

Nogle ældre har svært ved at håndtere den stigende digitalisering. Både på smartphones (APPs) og computere. Online tilmelding til vaccination er et af de sidste problemer der har været rejst.

Tab af færdigheder som syn og følesans som gør bl.a. at ældre kan få problemer, også med mobiler. Og så er der alle dem der ikke vil have med IT at gøre.

Vores ide er et korps uddannede IT-hjemmehjælpere. En IT-person / hjemmehjælper i en ekstra form for omsorgsrolle. Tilbuddet bør kobles på hjemmehjælpen, da vedkommende også skal kunne vurdere den gamles tilstand og melde det ind til kontoret. Med andre ord en ekstra tryghedsforanstaltning, også for alle der kun får besøg hver 14 dag.

Det er også et oplagt jobtilbud til folk med It-færdigheder, herunder til folk visiteret til fleksjobs der har svært ved at finde en arbejdsplads.

Krav: **Sikring af analoge muligheder**

E.

**Vaccinepas**

Nu er vaccinepasset til brug indenlands desværre vedtaget. For at rejse ud i verden er det Internationale Certificate og Vaccination OK at udvide med om man er vaccineret. Lige nu er en corona vaccination ikke som stivkrampe eller hepatitis B. Den skal højst sandsynlig gentages.

Det Det må rejses en række krav - etiske som praktiske / økonomiske.

1. **Vi skal passe på vores borgerrettigheder, at de ikke bliver begrænset.**

Det kan skabe nogle kedelige skel mellem folk (A og B hold).

1. **Frivillighed**
2. **Gratis udfærdigelse**

De oplysninger der skal være i VP: vaccination, testresultat, immunitet. Skal være gratis at opnå.

1. **Sikring af analoge muligheder**

E.

**Hæve folkepensionen**

Efter at folkepensionen ikke skal betale til sats puljemidler (0,3%), skal den fuldt ud følge med lønudviklingen og det tabte skal indhentes.

ATP er et vigtigt supplement til folkepensionen og skal bevares og helst udbygges.

***Vi vil arbejde for at bestyrelser på plejehjem og tandpleje for ældre skal højprioriteres i folketinget og vi ønsker disse spørgsmål gjort til EL politik i folketinget.***

SÆPU til stræber at holde fire møder årligt med den ældrepolitiske ordfører og Liv Nanna Hansson, der er sundheds-, ældre- og handicappolitisk rådgiver. Vi har aftalt, at SÆPU **skal høres** i forbindelse med lovinitiativer mm.

Vi opfordrer alle afdelinger til at sætte en ældrepolitik dagsordenen, fordi Enhedslisten har mange medlemmer i alderen +60 år. Her er en guldgrube af erfaringer og viden om næsten alt muligt i samfundet. Vi vil gerne inspirere til, at man i afdelingerne tager det som udgangspunkt i arbejdet med ældrepolitikken.

Vi finder oprettelse af Ældrestyrkegrupper er en god lokal organiseringsform. Der findes denne organisering i Gladsaxe, Hillerød og Halsnæs.

Vi er i gang med at udarbejde en pjece om Enhedslistens ældrepolitik, som skal kunne bruges til KV 21. En ældrepolitisk konference har ikke været mulig i foråret 2021 på grund af restriktionerne, men en i efteråret om kommunalpolitiske tiltag er på tegenbrættet..

Vi er altid åbne for nye medlemmer og vil gerne tilknytte dem der sidder i ældreråd. Her kan vi være en baggrundgruppe.

Vores næste møde i udvalget med Liv og Pernille er den 27. april 2021.

Enhedslistens ældrepolitik kan læses på SÆPUs hjemmeside: [aeldre.enhedslisten.dk](http://aeldre.enhedslisten.dk/)

Beretning Torben Conrad, kontaktperson 28757479 eller [torben.conrad@gmail.com](mailto:torben.conrad@gmail.com)